贈段文昌
作者：無名氏
朝代：唐

paragraphs: 昔日騎驢學忍饑，今朝忽著錦衣歸。
等閑畫虎驅紅旆，可畏登龍入紫微。
富貴不由翁祖（一作「簪組」）解，文章生得羽毛飛。
廣都再去應惆悵，猶有江邊舊釣磯。
（見蜀何光遠《鑑戒錄》卷八「衣錦歸」條。
）（〖1〗《鑑戒錄》云：「段相國文昌本廣都人，父以油柞爲業。
生而有致，長亦多才，物業蕩空，文章迴振。
洎跨衛行卷，鄉里笑之歷三十年間，衣錦還蜀，蜀人有詩贈曰〖略〗。
」）。